21. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΟΙΚΟΝΟΜΙΚΩΝ Αριθ. Φ. 872/230464 της 31 Οκτ./16  Νοεμ. 1974 (ΦΕΚ Β΄ 1167) Περί παγίας κρατήσεως υπέρ Ταμείων Αλληλοβοηθείας Στρατού, Ναυτικού και Αεροπορίας. Έχοντες υπ’ όψει: α)Τας διατάξεις της παρ. 1 του άρθρ. 14 του Ν.Δ. 398/1974. β)Τα υπ’ αριθ. 18/20.5.1974, 15/27.5.1974 και 17/10.7.1974 πρακτικά των Διοικητικών Συμβουλίων των Ταμείων Αλληλοβοηθείας Στρατού, Ναυτικού και Αεροπορίας αντιστοίχως, αποφασίζομεν: Καθορίζομεν την παγίαν μηνιαίαν κράτησιν επί των αποδοχών (βασικού μισθού, προσαυξήσεως ευδοκίμου παραμονής και επιδόματος πολυετούς υπηρεσίας) των μετόχων των Ταμείων Αλληλοβοηθείας Στρατού, Ναυτικού και Αεροπορίας εις ποσοστόν 4%. Η ισχύς της παρούσης άρχεται από της 1ης του επομένου από της δημοσιεύσεως της εις την Εφημερίδα της Κυβερνήσεως μηνός. 